Z A P I S N I K

sa 11. sjednice Upravnog vijeća Pučkog otvorenog učilišta Samobor održane 27.9.2022. s početkom u 16:15 sati u prostoru POU Samobor.

Sjednici nazoče svi članovi Upravnog vijeća, ravnateljica POU Samobor te zamjenica sindikalne povjerenice i zapisničarka.

Članovi Upravnog vijeća POU Samobor utvrdili su da postoji kvorum i da se mogu donositi pravovaljane odluke te su, uz izmjenu točke 5. dnevnog reda na traženje osnivača (mail u privitku), jednoglasno prihvatili predloženi

DNEVNI RED

1. Verifikacija prethodnih zapisnika
2. Odabir kandidata za natječaj za radno mjesto referenta za tehničke poslove, na određeno vrijeme, kao zamjena za bolovanje
3. Jednostavna nabava za opskrbu plinom – odabir ponuđača
4. Odluka o upisu u program obrazovanja
5. Raspisivanje natječaja za nastavnika
6. Aneks ugovor o radu za ravnatelja – za poslove nastavnika
7. Pripreme za izradu rebalansa Financijskog plana POUS za 2022.
8. Pripreme za izradu Financijskog plana POUS za 2023. – potrebna radna mjesta, novi programi, radovi i oprema
9. Razno

Ad 1.

Članovi Upravnog vijeća jednoglasno prihvaćaju Zapisnike s 8. (službena bilješka), 9. i 10. sjednice UV-a u tekstu datom za sjednicu.

Ad 2.

Na natječaj za radno mjesto Referenta za tehničke poslove (objavljen 11.9.2022. godine u dnevnim novinama 24 sata, na web stranici POU Samobor i na Burzi rada-web portal HZZ) u propisanom roku pristigla jedna (1) molba na način propisan natječajem, koja je ispunjavala sve uvjete propisane natječajem.

Članovi Upravnog vijeća suglasni su s prijedlogom ravnateljice o zapošljavanju kandidatkinje na radno mjesto referenta za tehničke poslove na određeno kao zamjenu za dugotrajno bolovanje do povratka radnika s bolovanja.

Ad 3.

Ravnateljica iznosi da smo dobili obavijest od Energo metana d.d. da od 1.10.2022. više neće isporučivati plin. Obzirom da je cijena plina narasla, naša potrošnja je veća od 50.000 kn pa smo bili u obvezi raspisati jednostavnu nabavu za dva mjeseca. Grad Samobor će provesti postupak javne nabave za više ustanova s početkom isporuke plina 1.12.2022. godine. Poslali smo poziv na dostavu ponuda na četiri adrese. Javio nam se ponuđač Međimurje-plin d.o.o.

Članovi Upravnog vijeća jednoglasno donose odluku da se prihvati ponuda navedenog ponuditelja, uz prethodni telefonski dogovor o mogućnosti klauzule u ugovoru na način da se, kada vlada donese mjere kojima će definirati cijenu plina za ustanove, ugovor može raskinuti. Za isto zadužuju ravnateljicu.

Ad 4.

Članovi Upravnog vijeća jednoglasno donose Natječaj za upis polaznika u programe obrazovanja odraslih rujan 2022. u tekstu datom za sjednicu.

Ad 5.

Predsjednica UV-a iznosi da nismo dobili suglasnost osnivača vezano za raspisivanje natječaja za radno mjesto nastavnika pa ćemo tu točku dnevnog reda prolongirati.

Članovi UV-a prihvaćaju na znanje danu informaciju.

Ad 6.

Predsjednica daje riječ ravnateljici.

Ravnateljica iznosi da na svaka tri obrazovna programa, moramo imati jednog nastavnika. Za sada imamo jednog a aneksom ugovora o radu ravnateljica može obavljati i poslove nastavnika. Apelira na članove Upravnog vijeća da se čim prije zaposli i treći nastavnik a što je propisano Zakonom o obrazovanju odraslih (NN 144/21).

Ad 7. i Ad 8.

Ravnateljica iznosi da pripremamo rebalans za 2022. i istovremeno proračun za 2023. godinu. Nismo dobili informacije od osnivača o promjenama koeficijenata i materijalnih prava radnika (što je najavila i vlada RH) a ako to ne stavimo u proračun za sljedeću godinu, nećemo moći ništa isplatiti radnicima. Trebamo se uskladiti s koeficijentima radnih mjesta s drugim gradskim ustanovama.

Predsjednica iznosi da od osnivača nije dobila informaciju o koeficijentima radnih mjesta.

Ravnateljica obavještava UV-e da je tražila izračune od knjigovodstvenog servisa jer imamo i nove programe koji trebaju biti obuhvaćeni proračunom za 2023. godinu. Isto tako bitna su nam i nova radna mjesta: muzejski pedagog, blagajnik, kino operater. Sve su to planske odluke kako bi se programi mogli nesmetano odvijati. Prijedlog Plana Proračuna za 2023. godinu Upravno vijeće mora donijeti do 20.10.2023. o čemu će ravnateljica članove pravovremeno obavijestiti.

Članovi UV-a prihvaćaju na znanje dane informacije.

Ad 9.

Ravnateljica iznosi da smo dobili novi EU projekt, kao partneri, Moje malo kino, filmske projekcije za osnovne škole i vrtiće tijekom ove školske godine.

Samoborska glazbena jesen se odvija po planu, poziva članove na koncerte.

Više nije bilo pitanja te predsjednica zaključuje sjednicu u 17 sati.